బోమ్‌డిలా

బోమ్‌డిలా, భారతదేశం, అరుణాచల్ ప్రదేశ్ రాష్ట్రంలోని పశ్చిమ కమెంగ్ జిల్లా ప్రధాన పరిపాలనాకేంద్రం. అరుణాచల్ ప్రదేశ్ రాష్ట్రంలోని నియోజకవర్గాలలో బోమ్‌డిలా ఒకటి. 

 భౌగోళిక 
బోమ్‌డిలా  వద్ద ఉంది. Falling Rain Genomics, Inc - Bomdila ఇది 2415 మీటర్లు (7923 అడుగులు) సగటు ఎత్తులో ఉంది. 

 వాతావరణం 
బోమ్‌డిలా ప్రాంతం తడి కాలంలో చల్లగా ఉంటుంది. ఎక్కువగా మేఘావృతమై ఉంటుంది. పొడి కాలం స్పష్టంగా చల్లగా ఉంటుంది. సంవత్సరంలో, ఉష్ణోగ్రత 31 °F నుండి 66 °F వరకు సాధారణంగా మారుతుంది. అరుదుగా 27 °F కన్నా తక్కువ లేదా 70 °F. పైన నమోదవుతుంది. 

 జనాభా 
2001 భారత జనాభా లెక్కలు ప్రకారం బోమ్‌డిలా పట్టణ జనాభా మొత్తం 6685 మంది ఉండగా, అందులో పురుషులు 54% మందికాగా, స్త్రీలు 46% మంది ఉన్నారు. పట్టణ సరాసరి అక్షరాస్యత రేటు 69%, ఇది జాతీయ సగటు అక్షరాస్యత 59. 5%; కన్నా ఎక్కువ. పురుషు అక్షరాస్యులు 75% మంది ఉండగా, స్త్రీల అక్షరాస్యులు 63% మంది ఉన్నారు. పట్టణ జనాభాలో 6 సంవత్సరాల వయస్సులోపు పిల్లలు 13% మంది ఉన్నారు. పట్టణ జనాభాలో మోన్పా, షేర్డుక్పెన్, మిజి, బుగన్ (ఖోవా), అకా తెగలుకు చెందిన ప్రజలునివసిస్తున్నారు. 

 రవాణా 
కచ్చా రోడ్లు, కఠినమైన వాతావరణ పరిస్థితులు ఉన్నప్పటికీ, బోమ్‌డిలా గువహతి (264 కి.మీ.) నుండి చక్కటి రవాణా సౌకర్యం ఉంది. తవాంగ్ నుండి 167 కి.మీ., తేజ్‌పూర్ నుండి 162 కి.మీ. దూరంలో ఉంది. రహదారిలో ప్రయాణించేటప్పుడు కొండచరియలు విరిగిపడటం గురించి ముందుగా తెలుసుకోవాలి. సమీప విమానాశ్రయం తేజ్‌పూర్ (అస్సాం) లో ఉంది. ఇక్కడ బస్సులు, ఇతర చిన్న వాహనాలు సులభంగా పొందవచ్చు. సమీప రైల్వే స్టేషన్ బోమ్‌డిలా నుండి 145 కి. మీ. దూరంలో రంగపారా రైల్వే స్టేషన్ (అస్సాం). 

 లక్షణాలు 
ఈగ్లెనెస్ట్ వన్యప్రాణుల అభయారణ్యం బోమ్‌డిలా సమీపంలో ఉంది. మౌలిక సదుపాయాల అభివృద్ధి కారణంగా పర్యాటకం బోమ్‌డిలాలో పెద్ద ఆదాయ వనరుగా మారింది. చాలా కొత్త హోటళ్ళు, హోమ్‌స్టేలు వచ్చాయి. తవాంగ్ వెళ్లే పర్యాటకులకు ఇది విశ్రాంతి కేంద్రంగా మారింది. ఇక్కడ చాలా ఆహారం స్థానిక వంటకాలుతో ఉంటాయి. అయితే ఉత్తర భారత ఆహారాన్ని కోరుటద్వారా పొందవచ్చు. బోమ్‌డిలా పాస్ కాంగ్టో, గోరిచెన్ శిఖరాల దృశ్యాలను అందిస్తుంది. ఇది రాష్ట్రంలో ఎత్తైంది. జిఆర్ఎల్ బౌద్ధ మఠం, బుద్ధ పార్క్, గురు రిన్‌పోచే విగ్రహం తప్పక చూడవలసిన ప్రదేశాలు. న్యూ బోమ్‌డిలా విమానాశ్రయం ద్వారా మొత్తం పట్టణ దృశ్యాన్ని ఆస్వాదించవచ్చు. పట్టణం చుట్టూ, ఆపిల్ తోటలు, ఆర్చిడ్ పొలాలు చాలా మందికి ఆసక్తి కలిగించే ప్రదేశాలు. మోర్షింగ్ గ్రామంలో 17 వ శతాబ్దపు చారిత్రక లగ్యాల ఆశ్రమం బోమ్‌డిలా నుండి 70 కి. మీ దూరంలో ఉంది

 మీడియా 
బోమ్‌డిలాలో అఖిల భారత రేడియో ప్రసార కేంద్రం ఉంది. దీనిని ఆకాశవాణి, బోమ్‌డిలా అని పిలుస్తారు. ఇది ఎఫ్ఎమ్ పౌనఃపున్యాలపై ప్రసారం చేస్తుంది. 

 ప్రస్తావనలు 

వర్గం:Coordinates on Wikidata
వర్గం:అరుణాచల్ ప్రదేశ్ నగరాలు పట్టణాలు